Missatge: «Palma de Mallorca» un altre cop Palma de Mallorca és un topònim postís, inexistent en l’ús dels mallorquins normals, antihistòric i sobretot espanyol. La cosa ja està prou explicada i no cal tornar als arguments. Deu ser, precisament, perquè el nom és molt espanyol que el PP de Mallorca n’està enamorat. D’ençà que aquest partit va fer-se càrrec del govern municipal després de la gestió socialista, el 1991, el consistori no ha cessat de promoure’l fins al punt de fer-ne una bandera i entafarrar-lo pels morros als qui volem l’històric Palma net. Ara és al Parlament de les Illes el denominat Projecte de llei de capitalitat de Palma de Mallorca, en el text del qual aquesta denominació surt 198 vegades. No he pogut accedir a les esmenes, però crec que el PSM n’ha presentada una proposant la rectificació d’aquell nom pel de Palma. Caldria que els altres partits de l’oposició defensassin el mateix. I quan hi hagi majoria suficient caldrà fer les passes legals necessàries per a tancar per a sempre aquesta qüestió. La Llei de normalització lingüística de les Illes Balears diu que el Govern ha d’establir els noms oficials dels municipis, cosa que va fer amb el decret 36/1988 de 14 d’abril, en què s’estableix que el nom oficial de la capital és Palma i cap altre. També l’Estatut d’autonomia vigent (igual que el projecte en tramitació) proclama que la capital de la comunitat autònoma és "la ciutat de Palma". http://www.bibiloni.net/blog/
Emocions: no emotion

Resposta: Jo pensava que es deia Ciutat de Mallorca, i que el que estava malament era Palma. No ho sé. Per curiositat. Jo conec a un eivissenc de la facultat i ell ens diu que no vol ni veure als mallorquins. La pregunta és: quin rotllo us porteu? què passa que cada illa vol ser independent? Al País Valencià també passa sovint allò de que els noms ens el tradueixen i, apart de antihistòrics, són d'allò més lleig. Sobretot els pobles que en castellà són amb "J" i en valencipa són amb "X" (Xàtiva, Xixona, Xeraco, Carcaixent, etc.)
Emocions: surprise, disgust